Document ID: /fineweb-2-swissfilter-quality_10-filterrobots/filtered/02821.jsonl.gz/66

Povremeno okupljanje hrvatskih vjernika u kantonu SO traje još iz 50-tih godina prošlog stoljeća kad je fra Lucijan Kordić bio od 1951. jedini hrvatski misionar u Švicarskoj.
Redovne mise i misijske djelatnosti počele su početkom 70-tih godina. Kanton Solothurn je najprije pripadao HKM Basel, a onda HKM Bern.
Godine 2000. kanton Solothurn je postao samostalna misija, okuplja oko 4.000 vjernika, a koju otpočetka vodi fra Šimun Šito Ćorić.
Tradicija stipendiranja talentiranih, a financijski nemoćnih studenata, posebice iz obitelji s puno djece, počela je ovdje kad je fra Šito došao za voditelja HKM Bern 1984. Pokrenuo je zajedno s dr.Vladom Šimunovićem, dr. Žarkom Dolinarom, dr. Xavier-om Nieberding i prof. Jelenom Mudrovčić zakladu Fond hrvatskih studenata (FOHS).
Dolaskom hrvatske države, sjedište FOHS-a je premješteno je iz Švicarske u Zagreb. Poloćeni novac, glavnica FOHS-a, ne troši se, nego se od kamata i nadolazećih darova škola svake godine desetak studenata.
Ovogodišnja organizacija pomoći studentima nas iz Švicarske novi je vjetar u jedra ove plemenite akcije, a uklapa se dobro u dosadašnji rad FOHS-a, ali i Hrvatskog svjetskog kongresa (HSK) koji je o polovice 90-tih prošlog stoljeća iz raznih država stalno ili povremeno počeo stipendirati studente u domovini.
Tako sada, na tradiciji FOHS-a i članstvom u HSK koračaju ove naše probrane hrvatske udruge i pojedinci plemenitim putem pomaganja i odgajanja mladih ljudi u domovini, njima i našemu narodu na korist!
Dodatno, ovakav dobrotvorni rad neizostavan je dio naše kršćanske vjere, pa tako naša vjera rađa dobrim djelima i samo kroz njih odgovara sv. pismu koje nas opominje: “Što će ti vjera, ako ne rađa dobarim djelima“.
Vjerujemo da je ova plemenita akcija nas iz Švicarske s osam stipendija dobar primjer i drugim moćnijim pojedincima i udrugama u Švicarskoj i po svijetu, da na ovaj način pomažu svojoj domovini ulažući i njenu mladost i to onu koja stiče svima potrebno znanje i važne struke za opće dobro.